EkBass/fiwiki-20250220-pages-articles huggingface dataset:
Ranskan suursinetti

Ranskan suursinetti () on Ranskan virallinen sinetti. Se symboloi oikeutta ja vapautta. Ancien régime -aikoina kuninkaan hoviin kuuluvan kanslerin vastuulla oli pitää huolta fyysisiä sinettejä ja valvoa virallisten dokumenttien sinetöintiä. Kuninkaan kuoltua kanslerin tehtävä oli myös tuhota kuninkaan sinetit, ja tuon rituaalin aikana kanslerin ei tarvinnut käyttää suruvaatetusta. Nykyään sinetistä pitää huolta Ranskan oikeusministeriö, ja uuden oikeusministerin astuessa virkaan väistyvä ministeri luovuttaa sinetin uudelle vastuuhenkilölle. Tämän takija oikeusministerillä on ylimääräinen titteli: sinettien haltija. Sinetti on ollut sama kolmannen tasavallan ajoilta lähtien. Viidennen tasavallan aikana sinettiä on käytetty perustuslain ja sen muutosten sinetöimiseen. == Lähteet == Luokka:Ranskan kansallissymbolit
Sara Grady

Sara Grady (ent. Nurmi) on suomalainen näyttelijä, joka on esiintynyt muun muassa Friida Kettusen roolissa draamasarjassa Rantabaari. Hän on opiskellut William Esper Studio -teatterikoulussa New Yorkissa ja näytellyt koomikko Sacha Baron Cohenin kanssa. Hän on näytellyt myös Lohjan Teatterin West Side Story -musikaalissa vuonna 2005. Hän on opiskellut laulamista Pop & Jazz Konservatoriossa ja on sen ohessa soittanut myös pianoa ja viulua. Nurmi on osallistunut Suomen Idolsin ensimmäiselle tuotantokaudelle vuonna 2003 sekä ollut mukana myös tositelevisiosarjassa Suomi-tytöt New Yorkissa. == Teatterityöt == * Saturnus Teatteri: Wizard of Oz – Dorothy * Lohjan Teatteri: West Side Story – Maria * Whitmore-Lindley Theater, LA: ** The Stronger – Amelie ** Cat on a hot tin roof – Maggie * Helsinki West Theatre Ensemble: I Gelosi – Vittoria SARA NURMI - Resume | Actors Access == Filmografia == === Elokuvat === Vuosi Elokuva / TV-elokuva / Lyhytelokuva Rooli 2011 Savannah 2015 The Last Apartment Maggie 2019 Casting Couch Polly 2021 Omerta 6/12 Russian News Anchor 2024 Gladstone Ellena 2024 The Maker Alina === Televisiosarjat === Vuosi Sarja Rooli 2017 Waiting Room Busy Model / Actress / Instagram 2022 Jukka Lindströmin Sivuhistoria 2022 Rantabaari Friida Kettunen == Yksityiselämä == Nurmi syntyi Suomessa. Hänen äitinsä on azerbaidžanilainen ja isä suomalainen. Hän asuu nykyisin Lontoossa sekä Genevessä aviomiehensä kanssa. Pari meni naimisiin toukokuussa 2023. == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Huh Mi-mi

Huh Mi-mi (; s. 19. joulukuuta 2002) on eteläkorealainen judoka. Huh voitti hopeaa judon 57 kilon painoluokassa Pariisin olympialaisissa 2024. Hän on myös maailmanmestari. Huh on kilpaillut koko kansainvälisen uransa alle 57 kg:n painoluokassa. Hän saavutti alle 21-vuotiaiden Aasian-mestaruuskilpailuissa pronssia 2019. Hän sijoittui MM-kilpailuissa viidenneksi Taškentissa 2022 ja Dohassa 2023. Hän voitti kultaa Chengdun universiadeissa 2023. Hän saavutti hopeaa Aasian-mestaruuskilpailuissa 2024. Huh voitti alle 57 kg:n sarjan maailmanmestaruuden Abu Dhabissa 2024 kukistettuaan loppuottelussa kanadalaisen Christa Deguchin. Saman vuoden Pariisin olympialaisissa hän saavutti hopeaa hävittyään loppuottelussa Deguchille. Sekajoukkuekilpailussa hän sai pronssia. Huh on saavuttanut IJF Tourin kilpailuissa neljä turnausvoittoa ja kaksi kolmossijaa. Continental Open -kilpailun hän on voittanut kerran. Huh syntyi Tokiossa korealaiselle isälle ja japanilaiselle äidille. Hän alkoi edustaa Etelä-Koreaa vuonna 2021. == Lähteet == Luokka:Eteläkorealaiset judokat Luokka:Eteläkorealaiset olympiamitalistit Luokka:Vuonna 2002 syntyneet Luokka:Elävät henkilöt
La Croix

La Croix () on ranskalainen sanomalehti, joka perustettiin 16. kesäkuuta 1883. Aikojen saatossa se on muuttunut katolilaisesta kuukausittaisesta aikakausilehdestä merkittäväksi kansalliseksi sanomalehdeksi. Se oli muun muassa yksi harvoista ranskalaisista sanomalehdistä, joiden levikki kasvoi 2010-luvulle tultaessa. Nykyään lehti ilmestyy päivittäin. Vuonna 2017 lehden levikki oli 89 537. Lehden aihealueet vaihtelevat uutisista ja taloudesta aina hengellisyyteen ja kulttuuriin. Lehti on edustaa keskusta-oikeistolaista kristillisdemokratiaa, ja sitä kustantava Bayard Presse on katolilainen kustannusyhtiö. Lehden konttori sijaitsee Montrougessa, ja sitä kustantaa Bayard Presse -niminen yritys. Sen päätoimittaja on Anne Ponce. == Lähteet == Luokka:Ranskalaiset sanomalehdet Luokka:Katolinen kirkko Ranskassa
Huulitetrat

Huulitetrat (Prochilodontidae) on tetrakaloihin kuuluva kalaheimo. Lajeja elää makeissa vesissä Etelä-Amerikassa. Heimon lajit luettiin aiemmin kuuluviksi barbitetroihin. == Lajit ja anatomia == Huulitetroihin kuuluu kolme sukua ja 21 lajia. Ne ovat keskikokoisia tai suuria kaloja, jotka voivat saavuttaa 20–80 cm:n pituuden. Heimon lajit ovat ruumiinrakenteeltaan tukevahkoja. Tunnusomaisia piirre on paksut huulet, joihin on kiinnittynyt kaksi riviä pieniä hampaita. Huulitetrat pystyvät levittämään huulensa imulevyksi. Selkäevän edessä on piikki, ja suomut ovat suurehkoja. Semaprochilodus-suvun lajeilla on raidallinen pyrstöevä. == Levinneisyys ja elintavat == Huulitetroja tavataan Etelä-Amerikan pohjoisosista Brasilian eteläosiin. Heimon kalat elävät suurissa melko nopeasti virtaavissa joissa ja myös juoluoissa. Ne uivat usein hyvin suurina parvina. Monet huulitetrat ovat vaelluskaloja, ja kutumatka voi olla yli 1 000 kilometriä pitkä. Huulitetrojen ravintoa on orgaaninen aines. Erityisesti suurikokoiset lajit ovat erittäin merkittäviä ruokakaloja Etelä-Amerikassa. ==Lähteet== Luokka:Tetrakalat
Hybridipinnoite

Hybridipinnoite on pintakäsittelyaine, joka sisältää sekoitettuina orgaanisia yhdisteitä ja epäorgaanisia yhdisteitä. Näitä yhdisteitä yhdistämällä saadaan valmistettua erittäin tehokkaita pinnoitteita. Nämä pinnoitteet suojaavat pintoja lialta tehokkaasti. Keraamisille pinnoille tarkoitetut hybridipinnoitteet ovat kovia, sitkeitä ja hyvin tarttuvia. Jotkut hybridipinnoitteet ovat polyuretaani-sementtipohjaisia ja 3-komponenttisia. == Lähteet == Luokka:Pintakäsittely
Heidi Laukka

**Heidi Laukka** (s. 1982 Vantaa) on suomalainen kuvataiteilija, joka asuu ja työskentelee Kouvolassa. Laukka valmistui kuvataiteilijaksi (yamk) Turun Taideakatemian Master Schoolista 2023. Hän on kouluttautunut myös shibari- ohjaajaksi ja opiskelee seksuaalineuvojaksi. Tekee lisäksi yrityksensä kautta graafista suunnittelua ja järjestää taideteemaisia workshopeja. Hän on myös art director, esiintyvä heels-tanssija ja podcast-juontaja (Soittorasia). Laukka painottaa teoksissaan nautintoa ja aistillisuutta. == Lähteet == * www.heidilaukka.fi == Aiheesta muualla == * Soittorasia -podcast, (2024) * Kouvolan Sanomat henkilöhaastattelu, (14.4.2024) * H-sana podcast, henkilöhaastattelu, (8.12.2023) Luokka:Suomalaiset taidemaalarit Luokka:Vuonna 1982 syntyneet Luokka:Elävät henkilöt
Lauren Henry

Lauren Henry (s. 21. joulukuuta 2001) on brittiläinen soutaja. Hän voitti pariaironelosessa maailmanmestaruuden Belgradissa 2023 ja olympiakultaa Pariisissa 2024. Molemmissa voittoisissa venekunnissa soutivat Henryn lisäksi Hannah Scott, Lola Anderson ja Georgina Brayshaw. Henry sijoittui alle 23-vuotiaiden MM-kilpailuissa yksikössä neljänneksi vuosina 2021 ja 2022. Hän saavutti pariaironelosessa Hannah Scottin, Georgina Brayshaw'n ja Lucy Gloverin kanssa EM-pronssia 2023. Saman vuoden MM-kilpailuissa Gloverin tilalla souti Lola Anderson ja nelikko voitti kultaa 0,67 sekunnin erolla Alankomaihin. EM-kilpailuissa 2024 he voittivat kultaa 1,83 sekunnin erolla Ukrainaan. Pariisin olympialaisissa 2024 he voittivat kultaa 0,15 sekunnin erolla Alankomaihin. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 2001 syntyneet Luokka:Elävät henkilöt
Luumukylän luostari

Luumukylän luostari (, ) on Ranskassa Thénacin kylässä sijaitseva buddhalainen luostari, jonka perustivat nunna Chân Không ja munkki Thích Nhất Hạnh vanhalle maatilalle vuonna 1982. Luostarissa harjoitetaan zen-buddhalaisuuden lisäksi myös osallistuvaa buddhalaisuutta, jossa pyritään soveltamaan buddhalaisuuden opetuksia ajankohtaisiin sosiaalisiin ongelmiin. Luostarin yhteydessä on asuintilat yhteensä 150 munkille ja nunnalle. Vuosittain luostarissa käy noin 10 000 vierailijaa. == Lähteet == == Aiheesta muualla == * Luostarin kotisivut Luokka:Buddhalaiset luostarit Luokka:Buddhalaisuus Ranskassa Luokka:Uskonnolliset rakennukset Ranskassa Luokka:Buddhalainen filosofia
Ilkka Hautala

Ilkka Hautala (s. 1986, JyväskyläIlkka Hautala - Actor - e-TALENTA) on suomalainen näyttelijä. Hän valmistui puhe- & draamataiteen opettajaksi Snellman-korkeakoulusta vuonna 2015. Lisäksi hän on opiskellut draamakasvattajaksi Jyväskylän Yliopistossa vuosina 2016-2018. Hautala on lukenut äänikirjoja vuodesta 2018 lähtien. Hän on tehnyt myös standupia, improvisaatiota, freestyle hiphopia ja juontokeikkoja sekä opettaa sivutoimisesti teatteri-ilmaisua.Ilkka Hautala - NäyttelijäliittoBiografia - Ilkka Hautala Suurelle yleisölle hän on tullut tunnetuksi muun muassa Patrik Merivirran roolista Rantabaari-sarjassa. Hän on ollut myös Talent Suomi -kilpailussa vuonna 2021. Hautala on kotoisin Pohjanmaalta.Ilkka Hautala, Actors in Helsinki == Filmografia == === Elokuvat === Vuosi Elokuva / TV- elokuva / Lyhytelokuva Rooli 2013 Hoitotestamentti eli 7 inhimillistä tapaa kuolla Jeesus 2014 Kristuksen morsian Eurytmian opiskelija 2017 Jaettu rakkaustarina () 2019 Olen suomalainen Laitapuolenkulkija puistossa 2021 Sorjonen: Muraalimurhat Poliisiradio (voice over) 2022 Hyväveli Uusnatsi === Televisiosarjat === Vuosi Sarja Rooli 2016 Ex-onnelliset Mies baarissa 2018 Salatut elämät Baarimikko 2018-2019 Sorjonen Poliisiradio / Uutistenlukija (voice over) 2019 TassuTV juontaja 2021 Roba Lipuntarkastaja Kansan vihollinen avustaja Helsinki-syndrooma IT-tukihenkilö 2022 Kotka 10 Joel Jukka Lindströmin Sivuhistoria 2022-2024 Rantabaari Patrik Merivirta 2023 Harjunpää Neurologi Sunnuntailounas Sambatonni-juontaja 2024 Lindan Huone Korhonen Koskinen Visa Saljonsaari Pohjolan laki Juhani Kampela == Lähteet == Luokka:Suomalaiset näyttelijät Luokka:Vuonna 1986 syntyneet Luokka:Elävät henkilöt
Hannah Scott

Hannah Scott (s. 18. kesäkuuta 1999) on brittiläinen soutaja. Hän voitti pariaironelosessa maailmanmestaruuden Belgradissa 2023 ja olympiakultaa Pariisissa 2024. Molemmissa voittoisissa venekunnissa soutivat Scottin lisäksi Lauren Henry, Lola Anderson ja Georgina Brayshaw. Scott saavutti alle 23-vuotiaiden MM-kilpailuissa hopeaa perämiehettömässä kaksikossa vuonna 2018 ja kahdeksikossa vuonna 2019. Hän saavutti pariaironelosessa Mathilda Hodgkins-Byrnen, Charlotte Hodgkins-Byrnen ja Lucy Gloverin kanssa EM-hopeaa 2021. Samana vuonna Tokion olympialaisissa venekunta voitti B-finaalin eli sijoittui lopputuloksissa seitsemänneksi. MM-kilpailuissa 2022 Scott sijoittui yksikössä viidenneksi. Vuonna 2023 hän souti jälleen pariaironelosessa ja saavutti EM-pronssia Lauren Henryn, Georgina Brayshaw'n ja Lucy Gloverin kanssa. Saman vuoden MM-kilpailuissa Gloverin tilalla souti Lola Anderson ja nelikko voitti kultaa 0,67 sekunnin erolla Alankomaihin. EM-kilpailuissa 2024 he voittivat kultaa 1,83 sekunnin erolla Ukrainaan. Pariisin olympialaisissa 2024 he voittivat kultaa 0,15 sekunnin erolla Alankomaihin. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1999 syntyneet Luokka:Elävät henkilöt
Georgina Brayshaw

Georgina Brayshaw (s. 14. lokakuuta 1993) on brittiläinen soutaja. Hän voitti pariaironelosessa maailmanmestaruuden Belgradissa 2023 ja olympiakultaa Pariisissa 2024. Molemmissa voittoisissa venekunnissa soutivat Brayshaw'n lisäksi Lauren Henry, Hannah Scott ja Lola Anderson. Brayshaw voitti vuonna 2022 pariaironelossa Euroopan-mestaruuden Jessica Leydenin, Lola Andersonin ja Lucy Gloverin kanssa. Saman vuoden MM-kilpailuissa venekunta saavutti pronssia. Vuonna 2023 Brayshaw, Glover, Lauren Henry ja Hannah Scott saavuttivat pariaironelosessa EM-pronssia. Saman vuoden MM-kilpailuissa Gloverin tilalla souti Lola Anderson ja nelikko voitti kultaa 0,67 sekunnin erolla Alankomaihin. EM-kilpailuissa 2024 he voittivat kultaa 1,83 sekunnin erolla Ukrainaan. Pariisin olympialaisissa 2024 he voittivat kultaa 0,15 sekunnin erolla Alankomaihin. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1993 syntyneet Luokka:Elävät henkilöt
Lola Anderson

Lola Anderson (s. 16. huhtikuuta 1998) on brittiläinen soutaja. Hän voitti pariaironelosessa maailmanmestaruuden Belgradissa 2023 ja olympiakultaa Pariisissa 2024. Molemmissa voittoisissa venekunnissa soutivat Andersonin lisäksi Lauren Henry, Hannah Scott ja Georgina Brayshaw. Anderson saavutti pariaironelosessa hopeaa juniorien MM-kilpailuissa 2016 ja voitti kultaa alle 23-vuotiaiden MM-kilpailuissa 2019. Hän voitti vuonna 2022 pariaironelossa Euroopan-mestaruuden Jessica Leydenin, Georgina Brayshaw'n ja Lucy Gloverin kanssa. Saman vuoden MM-kilpailuissa venekunta saavutti pronssia. Vuonna 2023 Anderson, Brayshaw, Lauren Henry ja Hannah Scott voittivat pariaironelosessa maailmanmestaruuden 0,67 sekunnin erolla Alankomaihin. EM-kilpailuissa 2024 he voittivat kultaa 1,83 sekunnin erolla Ukrainaan. Pariisin olympialaisissa 2024 he voittivat kultaa 0,15 sekunnin erolla Alankomaihin. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1998 syntyneet Luokka:Elävät henkilöt
Slovakia kesäolympialaisissa 2000

Slovakia osallistui Sydneyn vuoden 2000 kesäolympialaisiin 108 urheilijan joukkueella 16 eri lajissa. Maa saavutti kisoissa viisi mitalia, joista yksi oli kultainen. Slovakian lipunkantajana avajaisissa toimi meloja Slavomír Kňazovický. == Mitalistit == Lähde: === Kultaa === * Pavol Hochschorner, Peter Hochschorner – koskimelonta, miesten kanadalaiskaksikko === Hopeaa === * Martina Moravcová – uinti, naisten 200 metrin vapaauinti * Martina Moravcová – uinti, naisten 100 metrin perhosuinti * Michal Martikán – koskimelonta, miesten kanadalaisyksikkö === Pronssia === * Juraj Minčík – koskimelonta, miesten kanadalaisyksikkö == Lähteet == Kesäolympialaisissa 2000 Luokka:Valtiot kesäolympialaisissa 2000
Behind the Curve

Behind the Curve on Daniel J. Clarkin ohjaama yhdysvaltalainen dokumenttielokuva, joka käsittelee litteään Maahan uskovia henkilöitä.Dana Schwartz, Director of Behind the Curve shares how to argue with people who believe the earth is flat Entertainment Weekly 1.3.2019, viitattu 1.8.2024 Elokuva ilmestyi vuonna 2018 ja julkaistiin sitten myös Netflixissä.Andrew Whalen, 'Behind the Curve' Ending: Flat Earthers Disprove Themselves With Own Experiments in Netflix Documentary Newsweek 3.3.2019, viitattu 1.8.2024 Elokuva on englanninkielinen ja kestää 96 minuuttia.Behind the Curve DOC NYC, viitattu 1.8.2024 Behind the Curve -elokuvassa keskitytään tarkastelemaan varsinkin litteään Maahan uskovia Mark Sargentia ja Patricia Steerea. Ohjaaja ei pyrkinyt osoittamaan heidän uskomuksiaan vääriksi. Sanojensa mukaan hän ei halunnut suhtautua alentavasti tai vähätellen henkilöihin, koska ei uskonut sen juuri vaikuttavan ainakaan uskomusta horjuttavalla tavalla. Elokuvassa litteään Maahan uskovat kuitenkin tekevät itse kokeita, joiden tulokset eivät tue heidän käsitystään Maan muodosta. Kokeiden epäonnistuminen ei dokumentissa vaikuta muuttavan mielipiteitä. == Lähteet == == Aiheesta muualla == * Luokka:Vuoden 2018 dokumenttielokuvat Luokka:Vuoden 2018 yhdysvaltalaiset elokuvat Luokka:Yhdysvaltalaiset dokumenttielokuvat Luokka:Salaliittoteorioita käsittelevät teokset
Itävalta kesäolympialaisissa 2000

Itävalta osallistui Sydneyn vuoden 2000 kesäolympialaisiin 92 urheilijan joukkueella 17 eri lajissa. Maa saavutti kisoissa kaksi kultamitalia ja yhden hopeamitalin. Itävallan lipunkantajana avajaisissa toimi ampuja Wolfram Waibel. == Mitalistit == Lähde: === Kultaa === * Christoph Sieber – purjehdus, miesten purjelauta * Roman Hagara, Hans-Peter Steinacher – purjehdus, avoin tornado === Hopeaa === * Stephanie Graf – yleisurheilu, naisten 800 metrin juoksu == Lähteet == Kesäolympialaisissa 2000 Luokka:Valtiot kesäolympialaisissa 2000
Kunnansairaala

Kunnansairaala oli Suomessa 1800- ja 1900-luvulla käytössä ollut nimitys yhden maalaiskunnan tai useamman kunnan yhteisesti omistamalle ja ylläpitämälle yleissairaalalle. Yleissairaala on sellainen potilaiden tutkimus-, hoito- ja kuntoutuslaitos, jossa pyritään parantamaan kaikenlaisia sairauksia. Kunnansairaaloita valvoi lääkintöhallitus, jolle sairaalan lääkäri, tavallisesti kunnanlääkäri, kerran vuodessa lähetti kertomuksen sairaalan toiminnasta. Tyypillisessä kunnansairaalassa oli 10–25 potilaspaikkaa ja joissakin sairaaloissa oli myös synnytysosasto. Kunnansairaalaan ei otettu tartuntatauteja sairastavia, vaan heitä varten jokaisessa kunnassa oli vuoden 1927 terveydenhoitolain edellyttämä vakinainen tai tarvittaessa käyttöön otettava kulkutautisairaala. Ensimmäinen kunnansairaala avattiin 1881 Ruovedelle. Sen jälkeen niitä perustettiin lisää yleensä yhdessä kunnanlääkäritoiminnan rinnalla. Valtio myönsi apurahoja kunnansairaaloiden perustamiseen ja ylläpitoon vuodesta 1885 lähtien. Suomessa oli 1932 kaikkiaan 95 kunnansairaalaa ja niihin vertautuvaa tehtaansairaalaa. Vuonna 1961 Suomessa oli 112 maalaiskunnan, 7 kauppalan (kauppalansairaala), 44 kaupunkien (kaupunginsairaala) ja 30 kuntayhtymän sairaalaa. Vuoden 1956 sairaalalaki edellytti niiden muuttamista paikallissairaaloiksi, jotka saivat valtionapua 25–40 % perustamis- ja ylläpitokustannuksista. Vuonna 1961 paikallissairaaloiksi oli hyväksytty 157 kunnansairaalaa. ==Lähteet== Luokka:Sairaalat
Mathilda Hodgkins-Byrne

Mathilda Hodgkins-Byrne (s. 1. lokakuuta 1994) on brittiläinen soutaja. Hän on saavuttanut olympiapronssia pariairokaksikossa ja MM-pronssia pariaironelosessa. Hodgkins-Byrne voitti alle 23-vuotiaiden MM-kilpailuissa kultaa pariairokaksikossa vuonna 2016. Hän saavutti pariaironelosessa Bethany Bryanin, Jessica Leydenin ja Holly Nixonin kanssa EM-pronssia ja MM-pronssia 2017. Vuonna 2018 tuloksena olivat EM-kilpailujen neljäs ja MM-kilpailujen viides sija sekä vuonna 2019 EM-kilpailujen viides ja MM-kilpailujen kuudes sija. Hän saavutti pariaironelosessa Hannah Scottin, siskonsa Charlotte Hodgkins-Byrnen ja Lucy Gloverin kanssa EM-hopeaa 2021. Samana vuonna Tokion olympialaisissa venekunta voitti B-finaalin eli sijoittui lopputuloksissa seitsemänneksi. Hodgkins-Byrne synnytti lapsen vuonna 2022 ja palasi arvokilpailuihin vuonna 2024 pariairokaksikossa Rebecca Wilden parina. He sijoittuivat EM-kilpailuissa seitsemänneksi. Pariisin olympialaisissa he saavuttivat pronssia yli 2,5 sekuntia Uuden-Seelannin ja Romanian pareille hävinneenä mutta 1,02 sekuntia Alankomaiden venekuntaa edellä. == Lähteet == Luokka:Brittiläiset soutajat Luokka:Brittiläiset olympiamitalistit Luokka:Vuonna 1994 syntyneet Luokka:Elävät henkilöt
Rein T. Rebane

Rein Tõnis Rebane (s. 14. huhtikuuta 1976) on virolainen kitaristi. Hän on soittanut useissa virolaisissa yhtyeissä, kuten Sacred Firessä, Sulliwanigassa ja The Flowers Of The Universessa. Suomessa Rebane tunnetaan parhaiten Dingon entisenä kitaristina. Rebane liittyi yhtyeen kokoonpanoon syksyllä 2015 yhdessä virolaisten Taago Danielin ja Vallo Viidakin kanssa. Dingo palasi tunnetuimpaan kokoonpanoonsa 2017. == Ura Dingossa == Rein T. Rebane valmisteli vuonna 2015 soololevyä, jolla jokaisella kappaleella olisi ollut eri laulusolisti. Hän ehdotti Dingon silloiselle managerille Jari Holopaiselle, että hän pyytäisi Pertti Neumannia vierailevaksi solistiksi levylle. Holopainen esitti ehdotuksen Neumannille. Rebanen yllätykseksi hän sai takaisin puhelinsoiton, jossa Rebanea pyydettiin liittymään Dingon kitaristiksi. Rebane suostui tarjoukseen, sillä oli nuorempana kuunnellut Dingoa ja ihaillut sitä.Lotila 2024, s. 213-214 Dingon suomalais-virolainen kokoonpano herätti ennakkoluuloja etenkin suomalaisissa tiedotusvälineissä. Rebane on myöhemmin muistellut, että kokoonpanon esiintymiset sujuivat hyvin ja yleisö otti osittain virolaisen kokoonpanon hyvin vastaan.Lotila 2024, s. 216-217. Dingon lisäksi Rebane teki Neumannin kanssa duo-konsertteja. Rebanen ura Dingossa päättyi vuoden 2016 lopulla, kun Dingo palasi takaisin tunnetuimpaan kokoonpanoonsa. Rebanen korvasi Dingossa yhtyeen alkuperäinen kitaristi Jonttu Virta. Rebane on myöhemmin todennut ymmärtävänsä Neumannin päätöksen eikä ole katkera asiasta.Lotila 2024, s. 217 Dingon jälkeen Rebane on jatkanut musiikin tekemistä ja esittämistä eri kokoonpanoissa. Rebanen mukaan hän tarjosi Neumannille myös tekemiään kappaleita Dingon levytettäväksi. Neumann ei kuitenkaan ollut niistä kiinnostunut.Lotila 2024, s. 218 == Lähteet == * === Viitteet === Luokka:Dingon jäsenet Luokka:Virolaiset kitaristit Luokka:Vuonna 1976 syntyneet Luokka:Elävät henkilöt
Panorama Tower (Miami)

Panorama Tower on Miamissa Yhdysvalloissa sijaitseva 252 metriä korkea, 81-kerroksinen pilvenpiirtäjä. Tornin rakentaminen aloitettiin vuonna 2014, ja se valmistui 2018. Rakennuksessa on sekä hotelli että asuin- ja toimistotiloja. Panorama Tower on Floridan osavaltion korkein rakennus. Se vei aseman Four Seasons Hotel Miamilta, joka valmistui vuonna 2003. Panorama Towerista on kirkkaana yönä mahdollista nähdä Bahamaan kuuluvan Biminin saaren valot. == Lähteet == Luokka:Miamin pilvenpiirtäjät Luokka:Miamin hotellit Luokka:Miamin toimistorakennukset Luokka:Miamin asuinrakennukset
Romorantin-Lanthenay

Romorantin-Lanthenay on kunta Ranskassa Loir-et-Cherin departementissa Centre- Val de Loiren alueella. Se sijaitsee Sauldrejoen varrella, noin 41 kilometriä Blois’n kaupungista kaakkoon. Romorantin-Lanthenay on Loir-et-Cherin aliprefektuuri ja Solognen historiallisen alueen pääkaupunki. == Historia == Romorantin on keskiaikainen kaupunki, joka oli Blois’n kreivien hallinnassa. Perustamiskirjan se sai vuonna 1196 ja Sauldrejoen oikealle rannalle alettiin rakentaa linnoituksia. Englantilaiset hyökkäsivät kaupunkia suojaavaan linnaan, "Grosse Touriin", vuonna 1356. 1400-luvulla kaupunki kasvoi ja Angoulêmen kreivi Jean d'Orléans päättää rakentaa uuden linnan länteen Sauldren rannalle. Hänen poikansa Angoulêmen kreivi Charles d'Orléansin leski Louise Savoijilainen asui linnassa, kun vuonna 1499 Ranskan kuningas Ludvig XII ja Anna Bretagnelainen vierailivat sillä. Tuona aikana kuningatar synnytti linnassa tyttären nimeltä Claude. Myöhemmin Claude meni naimisiin Louise Savoijilaisen ja Charles d'Orléansin pojan François d'Angoulêmenin kanssa, josta myöhemmin tuli Ranskan kuningas Frans I. Frans I tuli kuninkaaksi tammikuussa 1515 Ludvig XII:n kuoleman jälkeen. Nuorella kuninkaalla ja hänen äidillään oli mahtavia suunnitelmia Romorantinin kaupungin suhteen. Perheen linna oli kuitenkin liian arkinen suurelle hoville ja hän halusi rakennuttaa sinne palatsin. Marignanon taistelun jälkeisenä päivänä vuonna 1515 kuningas tapasi Leonardo da Vincin, jonka hän kutsui Ranskaan suunnittelemaan uuden kaupungin ja kuninkaallisen asunnon Sauldren rannoille. Tutkittuaan paikkaa Leonardo da Vinci laati suunnitelmat suuresta palatsista, joka ulottuisi Sauldren molemmille rannoille. Työt aloitettiin vuonna 1517, ja Sauldren oikealle rannalle raivattiin tilaa palatsille. Leonardo da Vincin kuoleman jälkeen vuonna 1519 projekti hylättiin. Tämän jälkeen kuningas kohdisti mielenkiintonsa Chambordiin ja sinne rakennettavaan Chambordin linnaaan. Kuningas ei hylännyt kaupunkia, vaan vieraili siellä säännöllisesti ja suojeli sen kehittyviä kangastehtaita. 1560-luvulta alkaen protestanttinen kaupunki kärsi suuresti Ranskan uskonsodissa ja linna hylättiin. Vainotut protestantit muuttivat maasta ja kangastehtaat vähenivät. Vasta 1800-luvun alusta kaupunki ja sen alue vaurastuivat. 1800-luvulla kaupunki modernisoitui, mutta samalla keskiaikaisten linnoitusten jäänteet jäivät uudisrakentamisen alle. 1900-luvun alussa Romorantin oli työläiskaupunki, kun taas naapurikaupungin Lanthenayn asukkaat olivat viininviljelijöitä ja maanviljelijöitä. Kunnat yhdistyivät vuonna 1961. ==Lähteet== ==Aiheesta muualla== Luokka:Loir-et-Cherin kunnat
Ismaël Doukouré

Ismaël Doukouré (s. 24. heinäkuuta 2003 Lille, Ranska) on ranskalais- norsunluurannikkolainen jalkapalloilija, pelipaikaltaan keskuspuolustaja. Hän edustaa Ranskan korkeimmalla sarjatasolla, Ligue 1:ssa pelaavaa RC Strasbourgia. == Seurajoukkueura == Doukouré on Valenciennes FC:n kasvatti, ja hän siirtyi seuran junioriakatemiaan vuonna 2017 pelattuaan ensin Lille OSC:n, Iris Club Lambersartin ja Lille Wazemmesin nuorissa. Doukouré teki debyyttinsä Valenciennes FC:n edustusjoukkueessa 17. lokakuuta 2020 Ligue 2:n ottelussa FC Sochauxia vastaan. Hän pelasi ottelussa täydet minuutit. Hän pelasi kaudella 2020–2021 Ligue 2:ssa 19 ottelussa ja myös kolmessa Coupe de Francen eli Ranskan cupin ottelussa. Doukouré teki ammattilaisuransa ensimmäisen maalin Coupe de Francen ottelussa FC Cité 6 Calonne Ricouartia vastaan 27. marraskuuta 2021. Kaudella hän pelasi myös toisessa Coupe de Francen ottelussa RC Strasbourgia vastaan. Ligue 2:ssa hän pelasi yhdeksän ottelua. Tammikuussa 2022 Doukouré siirtyi RC Strasbourgiin neljän ja puolen vuoden sopimuksella. Hän sai uudessa seurassaan lempinimen Isma. Doukouré teki ensiesiintymisensä RC Strasbourgin edustusjoukkueessa 7. toukokuuta 2022 Ligue 1:n ottelussa Stade Brestoisia vastaan. Doukouré teki ensimmäisen maalinsa RC Strasbourgin paidassa tammikuussa 2023 ESTAC Troyesia vastaan Ligue 1:n 17. kierroksella. Hän pelasi kaudella 2022–2023 28 sarjaottelussa ja yhdessä Coupe de Francen ottelussa. Kaudella 2023–2024 Doukouré pelasi 22 Ligue 1:n ottelua ja kaksi Coupe de Francen ottelua. == Maajoukkueura == Doukouré oli Ranskan mukana alle 19-vuotiaiden EM-kilpailuissa 2022 ja pelasi niissä yhden lohko-ottelun Romaniaa vastaan. Tämän lisäksi hän on pelannut Ranskan alle 19-vuotiaiden maajoukkueessa seitsemän ystävyysottelua ja kolme EM-karsintaottelua. Doukouré on pelasi yhden ystävyysottelun Espanjaa vastaan maaliskuussa 2023 alle 21-vuotiaiden maajoukkueessa. Hän on pelannut alle 23-vuotiaiden maajoukkueessa myös yhden ystävyysottelun. Hänet valittiin myös Ranskan kokoonpanoon olympialaisissa 2020, mutta hän ei pelannut turnauksessa minuuttiakaan. == Lähteet == Luokka: Ranskalaiset jalkapalloilijat Luokka: Vuonna 2003 syntyneet
Ken Lovsin

Kenneth "Ken" Lovsin (s. 4. joulukuuta 1966 Peace River, Alberta) on kanadalainen uransa päättänyt jääkiekkoilija, pelipaikaltaan puolustaja. Hartford Whalers varasi hänet vuoden 1987 täydennysdraftissa, mutta ei koskaan tehnyt hänen kanssaan pelaajasopimusta. Sen sijaan hän solmi vapaana pelaajana sopimuksen Washington Capitalsin organisaatioon. NHL-pelejä ei uralle kuitenkaan kertynyt kuin yksi ainoa. ==Pelaajaura== Pelattuaan kaksi kautta Saskatchewanin yliopistossa Lovsin pelasi kaksi kautta Kanadan maajoukkueen mukana. Kaudelle 1990-1991 hän solmi vapaana pelaajana sopimuksen Washingtoniin. Kaksi kautta hän pelasi pääasiallisesti farmijoukkue Baltimore Skipjacksin riveissä ja väliin mahtui yksi yhden pelin mittainen visiitti NHL- joukkueeseen. Tämän jälkeen hän siirtyi yhden kauden sopimuksella Ruotsin Elitserieniin Mora IK:n joukkueeseen. Siellä hän pelasi 36 ottelua, joissa teki viisi maalia ja kymmenen tehopistettä. Kauden ohessa hän pelasi myös yhdeksän ottelua Kanadan maajoukkueessa. Seuraavalle kaudelle ei pelipaikkaa löytynyt, joten Lovsin pelasi 62 ottelua Kanadan maajoukkueen mukana ja lopetti uransa kauden päätteeksi. Viimeisellä kaudellaan Lovsin pääsi myös pelaamaan Kanadan olympiajoukkueessa Norjan Lillehammerissa. Sieltä tuomisina oli hopeamitali. ==Lähteet== Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1966 syntyneet Luokka:Elävät henkilöt
Eric S. Edelman

Eric S. Edelman (s. 27. lokakuuta 1951 Baltimore, Maryland) on yhdysvaltalainen eläkkeellä oleva diplomaatti. Hän toimi viimeiseksi alivaltiosihteerinä Yhdysvaltain puolustusministeriössä 2005–2009. Edelman toimi Yhdysvaltain Suomen-suurlähettiläänä vuosina 1998–2001 ja Yhdysvaltain Turkin-suurlähettiläänä 2003–2005. Aikaisemmin hän työskenteli diplomaattina muun muassa Prahassa ja Moskovassa. Edelmanilla on kandidaatintutkinto historiasta Cornellin yliopistosta (1972) ja tohtorintutkinto Yhdysvaltojen diplomatian historiasta Yalen yliopistosta (1981). == Lähteet == Luokka:Yhdysvaltain Suomen-suurlähettiläät Luokka:Vuonna 1951 syntyneet Luokka:Elävät henkilöt
Rena

Rena on taajama Åmotin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on kaksi neliökilometriä ja asukasluku 2 131 vuonna 2023. Renan varuskunta on Norjan suurimpia. ==Lähteet== Luokka:Åmot Luokka:Norjan taajamat
Åmotin kirkko (Åmot)

Åmotin kirkko () on Åmotin kunnassa Innlandetin läänissä Norjassa sijaitseva puinen pitkäkirkko vuodelta 1902. ==Lähteet== ==Aiheesta muualla== Luokka:Norjan puukirkot Luokka:Åmot
Åmotin kirkko

Åmotin kirkko voi tarkoittaa seuraavia: * Åmotin kirkko, kirkko Nordre Landin kunnassa Norjassa * Åmotin kirkko, kirkko Åmotin kunnassa Norjassa
Nordre Osenin vanha kirkko

Nordre Osenin vanha kirkko () on Åmotin kunnassa Innlandetin läänissä Norjassa sijaitseva puinen pitkäkirkko vuodelta 1777. ==Lähteet== ==Aiheesta muualla== Luokka:Norjan puukirkot Luokka:Åmot
Desetin kirkko

Desetin kirkko () on Åmotin kunnassa Innlandetin läänissä Norjassa sijaitseva puinen pitkäkirkko vuodelta 1867. ==Lähteet== ==Aiheesta muualla== Luokka:Norjan puukirkot Luokka:Åmot
Nordre Osenin kirkko

Nordre Osenin kirkko () on Åmotin kunnassa Innlandetin läänissä Norjassa sijaitseva puinen pitkäkirkko vuodelta 1923. ==Lähteet== ==Aiheesta muualla== Luokka:Norjan puukirkot Luokka:Åmot
Alexander R. Magruder

Alexander Richardson Magruder (17. tammikuuta 1883 Nizza – 1973) oli yhdysvaltalainen diplomaatti, joka toimi Yhdysvaltain ensimmäisenä diplomaattisena edustajana Suomessa 19. maaliskuuta 1920 – 17. helmikuuta 1921. Koulutukseltaan Magruder oli maisteri Harvardin yliopistosta (1906). Ennen tehtäväänsä Suomessa hän toimi diplomaattina muun muassa Madridissa, Tukholmassa ja Kööpenhaminassa. Magruderin kaudella Yhdysvaltain diplomaattiedustaja Suomessa toimi arvonimellä asiainhoitaja, mikä oli diplomaattisen edustautumisen alin taso. Magruderin jälkeen arvonimeksi korotettiin lähettiläs. ==Lähteet== Luokka:Yhdysvaltain Suomen-suurlähettiläät Luokka:Vuonna 1883 syntyneet luokka:Vuonna 1973 kuolleet
Mennetou-sur-Cher

Mennetou-sur-Cher on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 15 kilometriä Romorantin-Lanthenayn kaupungista kaakkoon. pienoiskuva|vasen|Saint-Urbainin kirkko Mennetou-sur-Cherin on keskiaikainen kaupunki, jota ympäröivät 1200-luvulla rakennetut vallit. Niistä on säilyneet kolme pyöreää tornia, sekä kolme neliönmuotoista porttia. Kaupungissa on säilynyt runsaasti 1300-1500-luvuilta peräisin olevia kivi- ja ristikkotaloja. Vierzonin herra Hervé II perusti kaupunkiin luostarin vuonna 1213. Tältä ajalta ovat peräisin keskustassa olevan Saint-Urbainin kirkon vanhimmat osat, kuten kirkon kuori. Kirkon laiva on rakennettu 1400-luvulla. ==Lähteet== ==Aiheesta muualla== Luokka:Loir-et-Cherin kunnat
Birds Aren’t Real

Birds Aren’t Real on Yhdysvalloissa satiirina keksitty salaliittoteoria ja slogan, jonka pohjalta muodostui parodinen kansalaisliike.Taylor Lorenz, Birds Aren’t Real, or Are They? Inside a Gen Z Conspiracy Theory. The New York Times 9.12.2021, viitattu 1.8.2024 Birds Aren't Real sai alkunsa Peter McIndoen (s. 1998/9) keksimänä spontaanina ja absurdina pilana.The origins of "Birds Aren't Real" CBS News 1.5.2022, viitattu 1.8.2024 McIndoe meni vuonna 2017 Naisten marssi -teemaista tapahtumaa vastustaneiden vastamielenosoittajien joukkoon Memphisissä kantaen kylttiä, jossa luki slogan Birds Aren’t Real. Kun vastamielenosoittajat tiedustelivat sloganin taustaa, McIndoe väitti kuuluvansa jo 50 vuoden ajan toimineeseen liikkeeseen, jonka tarkoitus oli alun perin pelastaa Yhdysvaltain linnut. McIndoe kertoi tämän epäonnistuneen ja syvän valtion tuhonneen linnut, jolloin ne oli korvattu drooneilla. McIndoe vaati yhdysvaltalaisia heräämään. Hänen todellinen tarkoituksensa oli pilailla alt-right-liikkeessä vakavasti otettujen salaliittoteorioiden, kuten Pizzagaten kustannuksella. Alun perin jotkut todelliset salaliittoteoreetikot suhtautuivat asiaan avoimemmin, mutta myöhemmin joukkoliikkeeksi kasvanutta Birds Aren’t Realia alettiin syyttää CIA:n psykologiseksi operaatioksi.Zoe Williams, ‘The lunacy is getting more intense’: how Birds Aren’t Real took on the conspiracy theorists The Guardian 14.4.2022, viitattu 1.8.2024 Birds Aren’t Real -slogan levisi eri puolille Yhdysvaltoja puskuritarrojen, mainostaulujen ja graffitien muodossa. Keksityn salaliiton tueksi laadittiin taustatarinoita. Näyttelijä palkattiin esiintymään keksittynä entisenä CIA- upseeri Eugene Pricena, joka tunnusti salaliiton ja todisteiden hävittämisen videolla The Confession of Eugene Price. TikTokissa video katsottiin yli 20 miljoonaa kertaa. Lisäksi Birds Aren’t Real -teemaiset Youtube-videot levisivät viraalisti, ja seuraajia kertyi Instagramissa satojatuhansia. Näyttelijöitä palkattiin myös esiintymään videoissa salaliittoteorian kannattajina. Slogania alettiin käyttää t-paidoissa. Yhdysvalloissa on pidetty Birds Aren’t Real -mielenosoituksia esimerkiksi Twitterin päämajan ulkopuolella San Franciscossa, jossa vaadittiin lintulogosta luopumista. == Lähteet == Luokka:Satiiriset salaliittoteoriat Luokka:Kansalaisliikkeet
Emerillonin kieli

Emerillonin kieli (tai tekó) on Ranskan Guayanassa puhuttava uhanalainen kieli. Vuonna 2001 kielellä arvioitiin olevan vain 400 puhujaa. Puhujat käyttävät myös yleisesti ranskaa ja portugalia. Kielellä ei ole tunnettuja murteita ja sen lähin sukulaiskieli on zo'e. == Fonologia == === Konsonantit === Bilabiaali Alveolaari Palataali Velaari Glottaali Norm. Lab. Klusiili b d g kʷ ʔ Affrikaatta d͡ʒ Frikatiivi z h Yksitäryinen tremulantti ɾ Puolivokaali w j Lähde: === Vokaalit === Avoin Keskinen Takainen Suppea i ɨ u Puolisuppea ə Puoliavoin e o Avoin a Lähde: Kaikki vokaalit, paitsi [ə], voivat esiintyä sekä oraalisina että nasaalisina. == Lähteet == Luokka:Ranskan Guayanan kielet Luokka:Uhanalaiset kielet Luokka:Tupi-kielet
Rugby kesäolympialaisissa 2024 – naisten turnaus

Naisten rugbyturnaus Pariisin olympialaisissa 2024 käytiin Stade de Francella, Saint-Denissä. Ottelut pelattiin 28.–30. heinäkuuta. Turnaukseen osallistui 12 joukkuetta. Hallitsevana mestarina turnaukseen lähti Uusi-Seelanti. Loppuottelussa Uusi-Seelanti voitti Kanadan 19–12. Näin Uusi-Seelanti uusi Tokion olympialaisten voittonsa. Pronssiottelussa Yhdysvallat voitti Australian 14–12. Mitali oli Yhdysvaltain ensimmäinen rugbyn olympiamitali. ==Alkulohkot== ===Lohko A=== ===Lohko B=== ===Lohko C=== ===Lohkokolmosten vertailu=== Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin. ==Pudotuspelit== ===Mitaliottelut=== ===Sijat 5.-8.=== ===Sijat 9.-12.=== ==Järjestys== # Joukkue 4\. 5\. 6\. 7\. 8\. 9\. 10\. 11\. 12\. == Mitalistijoukkueiden pelaajat == Mitali Joukkue Kultaa \---- Michaela Blyde, Jazmin Felix-Hotham, Sarah Hirini, Tyla King, Jorja Miller, Manaia Nuku, Mahina Paul, Risaleeana Pouri-Lane, Alena Saili, Theresa Setefano, Stacey Waaka, Portia Woodman-Wickliffe Hopeaa \---- Caroline Crossley, Olivia Apps, Alysha Corrigan, Asia Hogan-Rochester, Chloe Daniels, Charity Williams, Florence Symonds, Carissa Norsten, Krissy Scurfield, Fancy Bermudez, Piper Logan, Keyara Wardley, Taylor Perry, Shalaya Valenzuela Pronssia \---- Alev Kelter, Lauren Doyle, Kayla Canett, Kristi Kirshe, Ilona Maher, Ariana Ramsey, Naya Tapper, Alena Olsen, Alex Sedrick, Sammy Sullivan, Sarah Levy, Stephanie Rovetti ==Lähteet== Luokka:Rugby kesäolympialaisissa 2024
Vidar Sandbeck

Vidar Sandbeck (21. heinäkuuta 1918 Åmot – 10. marraskuuta 2005 Rena) oli norjalainen muusikko ja kirjailija. Hän kirjoitti yli kolmesataa laulua ja esiintyi radiossa, televisiossa ja eri puolilla maata. Sandbeckin kirjalliseen tuotantoon kuului sekä lastenkirjoja että romaaneja aikuisille. ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Norjalaiset kirjailijat Luokka:Vuonna 1918 syntyneet Luokka:Vuonna 2005 kuolleet
Forges-sur-Meuse

Forges-sur-Meuse on kunta Koillis-Ranskassa Meusen departementissa Grand Estin alueella. Kunnassa asui 123 asukasta vuonna 2021 ja sen pinta-ala on 15,97 neliökilometriä. == Maantiede == Forges-sur-Meusen naapurikunnat ovat Béthincourt, Brabant-sur-Meuse, Consenvoye, Cumières-le-Mort-Homme, Gercourt- et-Drillancourt ja Regnéville-sur-Meuse. Kunnan pinta-ala on 15,97 neliökilometriä ja korkeus merenpinnasta 180–287 metriä. == Väestö == Vuonna 2021 Forges-sur-Meusen väkiluku oli 123. Väkiluku on ollut nousussa vuodesta 2007 lähtien, mutta vuosina 1968–1975 asukkaita oli yli 150. Vuonna 2007 kunnan asukkaista 51 prosenttia oli naisia ja 49 prosenttia miehiä. Tiedosto:Population - Municipality code 55193.svg|Forges-sur-Meusen väestönkehitys vuosina 1962–2008. == Kuvia == Tiedosto:Forges-sur-Meuse (Meuse) mairie.JPG|Kunnantalo Tiedosto:Forges-sur-Meuse (Meuse) église (01).JPG|Kirkko Tiedosto:Forges-sur-Meuse (Meuse) monument aux morts (01).JPG|Sotamuistomerkki Tiedosto:Forges-sur-Meuse (Meuse) croix de chemin D 160.JPG|Tienvarsiristi == Lähteet == == Aiheesta muualla == Luokka:Meusen kunnat
Sou Fujimoto

Sōsuke ”Sou” Fujimoto (; s. 1971) on japanilainen arkkitehti. Hän valmistui Tokion yliopistosta vuonna 1994 ja on suunnitellut sekä asuintaloja että julkisia rakennuksia Japanissa, Kiinassa ja Euroopassa. Hän hakee arkkitehtuurissaan innoitusta luonnosta. Sou on opettanut Tokion yliopistossa, Keion yliopistossa ja Kioton yliopistossa. ==Töitä== ArbreBlanc2.jpg|L’Arbre Blanc, Montpellier (2019) House of Hungarian Music (3).jpg|Musiikkitalo, Budapest (2022) ==Lähteet== ==Aiheesta muualla== Luokka:Japanilaiset arkkitehdit Luokka:Vuonna 1971 syntyneet Luokka:Elävät henkilöt
Southeast Financial Center

Southeast Financial Center on Miamissa Yhdysvalloissa sijaitseva 233 metriä korkea, 55-kerroksinen toimistokäyttöön tarkoitettu pilvenpiirtäjä. Tornin rakentaminen aloitettiin vuonna 1981, ja se valmistui 1984. Rakennuksen päärakenne muodostuu komposiittimateriaaleista. Se on saanut energiaystävällisyydestään kultaisen LEED-sertifikaatin. Rakennuksen on suunnitellut yhdysvaltalainen arkkitehtitoimisto Skidmore, Owings and Merrill. == Lähteet == == Aiheesta muualla == * Viralliset kotisivut Luokka:Miamin pilvenpiirtäjät Luokka:Miamin toimistorakennukset
Undergrunn

Undergrunn on norjalainen rap-yhtye Oslosta. Siihen kuuluvat Patrick "Fretex" Bakkeng, Gabriel "Plaza" Doria, Sverre "Pus" Skogheim Gudmestad, Jo "Marstein" Almaas Marstein, Jon "Loverboy" Ranes ja Marcos "Rikpappa" Haugestad. Yhtye nousi suosioon singlellään "Isbil" vuonna 2019. Vuonna 2022 he voittivat Spellemannprisen-gaalassa Vuoden läpimurto -palkinnon. ==Albumit== * Firenze's Finest (2020) * Buketter & ballspill (2021) * Undergrunn (2022) * Egoland (2023) ==Lähteet== Luokka:Norjalaiset hip hop -yhtyeet
Brickell Flatiron

Brickell Flatiron on asuinkäyttöön tarkoitettu pilvenpiirtäjä Miamissa, Floridan osavaltiossa Yhdysvalloissa. Rakennuksen korkeus on 213 metriä, ja siinä on 64 kerrosta. Tornin rakentaminen aloitettiin vuonna 2016, ja se valmistui 2019. Rakennuksen päämateriaali on betoni. == Lähteet == Luokka:Miamin pilvenpiirtäjät Luokka:Miamin asuinrakennukset
Châtres-sur-Cher

Châtres-sur-Cher on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 17 kilometriä Romorantin-Lanthenayn kaupungista kaakkoon. Kuntaa halkoo myös Canal de Berryn kanava. Saint-Martinin kirkko on rakennettu alkujaan 1100-luvulla. Kirkon kellotorni ja kuisti ovat olleet historiallisia monumentteja vuodesta 1948 lähtien. == Tunnettuja kuntalaisia == * Roger Taillibert (1926-2019), arkkitehti ==Lähteet== ==Aiheesta muualla== Luokka:Loir-et-Cherin kunnat
830 Brickell

830 Brickell on rakenteilla oleva toimistokäyttöön tarkoitettu pilvenpiirtäjä Miamissa, Floridan osavaltiossa Yhdysvalloissa. Rakennuksen korkeus on 221 metriä korkea, ja siinä on 55 kerrosta. Tornin rakentaminen aloitetiin vuonna 2019, ja sen on määrä valmistua vuoden 2024 jälkimmäisellä puoliskolla. Rakennuksen suunnittelija on yhdysvaltalainen arkkitehtitoimisto Adrian Smith + Gordon Gill Architecture. == Lähteet == Luokka:Miamin pilvenpiirtäjät Luokka:Miamin toimistorakennukset Luokka:Rakenteilla olevat rakennukset ja rakennelmat
Aktuellt

Aktuellt on Ruotsin yleisradioyhtiö Sveriges Televisionin syventävä uutis- ja ajankohtaisohjelma, jota on esitetty vuodesta 1958, lukuun ottamatta vuosia 1969–1972, jolloin ykköskanavan puolella esitettiin TV-nytt ja kakkoskanavalla Rapport. Nykyisin Aktuellt esitetään SVT2:ssa, ja se eroaa Rapportista keskittymällä muutamaan uutisaiheeseen, joita käydään läpi yksityiskohtaisemmin. ==Kuvia== Lars Orup 1966.jpg|Aktuelltin pitkäaikainen juontaja Lars Orup ==Lähteet== Luokka:SVT:n televisio-ohjelmat Luokka:Uutisohjelmat
One Thousand Museum

One Thousand Museum on Miamissa Yhdysvalloissa sijaiteva 213 metriä korkea asuinkäyttöön tarkoitettu pilvenpiirtäjä. Torni rakennettiin vuosina 2015–2019, ja siinä on 60 kerrosta. Rakennuksen päämateriaali on betoni, ja sen on suunnitellut arkkitehtitoimisto Zaha Hadid Architects. Rakennuksen hissit on toimittanut suomalainen Kone. == Lähteet == Luokka:Miamin pilvenpiirtäjät Luokka:Miamin asuinrakennukset
Paramount Miami Worldcenter

Paramount Miami Worldcenter on asuinkäyttöön tarkoitettu pilvenpiirtäjä Miamissa, Floridan osavaltiossa Yhdysvalloissa. Rakennuksen korkeus on 213 metriä, ja siinä on 60 kerrosta. Se valmistui vuonna 2019. Rakennuksen päämateriaali on betoni, ja sen suunnitteli arkkitehtitoimisto Elkus Manfredi Architects. == Lähteet == Luokka:Miamin pilvenpiirtäjät Luokka:Miamin asuinrakennukset
900 Biscayne Bay

900 Biscayne Bay on Miamissa Yhdysvalloissa sijaitseva 198 metriä korkea, 63-kerroksinen pilvenpiirtäjä. Tornin rakentaminen aloitettiin vuonna 2005, ja se valmistui 2008. Rakennus on asuinkäytössä, ja se on valmistettu kokonaisuudessaan betonista. Rakennuksen suunnitteli arkkitehtitoimisto Revuelta Vega Leon. == Lähteet == Luokka:Miamin pilvenpiirtäjät Luokka:Miamin asuinrakennukset
Isaac Romero

Isaac Romero Bernal (s. 18. toukokuuta 2000 Lebrija, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä. == Seurajoukkueura == 8\. heinäkuuta 2019 Romero palasi takaisin kasvattajaseuraansa Sevillaan ja aloitti pelaamisen seuran C-joukkueesta.El Antoniano traspasa a Isaac al Sevilla y ficha al delantero Manu Mucho Deporte. Viitattu 1.8.2024. Ensimmäisen ottelunsa seuran reservijoukkueessa hän pelasi 2. helmikuuta 2020 vieraskentälle Cádizin reservijoukkuetta vastaan.El Sevilla Atlético, próximo rival algecirista, vence al Cádiz B a domicilio Europa Sur. Viitattu 1.8.2024. Hänet nostettiin pysyvästi reservijoukkueeseen kaudeksi 2020–2021.La recuperación de Isaac Romero, potencia y rapidez en la reserva ABC. Viitattu 1.8.2024. 12\. elokuuta 2021 Romero allekirjoitti ensimmäisen ammattilaissopimuksensa seuran kanssa.Isaac Romero extends his contract with the club until 2025 Sevilla FC. Viitattu 1.8.2024. Kaudella 2021–2022 hänen peliaikansa jäi kuitenkin hyvin vähäiseksi, kun reservijoukkue tippui Primera División RFEF:sta. Romero nousi reservijoukkueen avauskokoonpanopelaajaksi kaudella 2022–2023 ja oli joukkueensa paras maalintekijä kahdeksalla osumallaan.Isaac sigue llamando a la puerta del Sevilla de Mendilibar Estadio Deportivo. Viitattu 2.8.2024. 10\. syyskuuta 2023 Romero teki kaksi maalia ottelussa Orihuelaa vastaan ja viikkoa myöhemmin hän teki hattutempun Cartagenan reservijoukkuetta vastaan.Sevilla Atlético 3-0 Cartagena B: Bienvenidos al 'show' de Isaac Romero Estadio Deportivo. Viitattu 2.8.2024. Isaac Romero llama a la puerta de Mendilibar pero sabe que no tendrá respuesta Estadio Deportivo. Viitattu 2.8.2024. Hän teki kauden aikana 15 ottelussa yhteensä 11 maalia.Isaac Romero, titular con el Sevilla Atlético a la espera de que le hagan hueco en el primer equipo ABC. Viitattu 2.8.2024. 11\. tammikuuta 2024 Romero nostettiin seuran edustusjoukkueeseen ja hän sai pelinumerokseen numeron 20.Isaac Romero, delantero del filial, la apuesta del Sevilla para el '9' Marca. Viitattu 2.8.2024. Hän pelasi ensimmäisen ottelunsa maan pääsarjassa Primera Divisiónissa 12. tammikuuta 2024 kotikentällä Deportivo Alavésia vastaan.Isaac Romero se estrena como titular agradando a Nervión ABC. Viitattu 2.8.2024. Romero teki ensimmäiset kaksi maaliaan ammattilaisurallaan 16. tammikuuta 2024 pelatussa Copa del Reyn ottelussa Getafea vastaan.El Sevilla tenía el gol en la cantera: el doblete de Isaac Romero que ilusiona en el Pizjúan AS. Viitattu 2.8.2024. Viisi päivää myöhemmin hän teki myös ensimmäisen maalinsa pääsarjassa ottelussa Gironaa vastaan.Isaac Romero, única luz en el túnel del Sevilla Marca. Viitattu 2.8.2024. == Lähteet == == Aiheesta muualla == * Isaac Romeron tilastot Soccerway-sivustolla * Isaac Romeron tilastot BDFutbol-sivustolla Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
George Aiken

George David Aiken (20. elokuuta 1892 – 19. marraskuuta 1984) oli yhdysvaltalainen republikaanipoliitikko, joka toimi Vermontin kuvernöörinä vuosina 1937–1941 ja Vermontin edustajana Yhdysvaltain senaatissa vuosina 1941–1975 ==Lähteet== Luokka:Vermontin kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1892 syntyneet Luokka: Vuonna 1984 kuolleet
Dave Henderson

Dave Henderson (s. 13. maaliskuuta 1952 Winnipeg, Manitoba, Kanada) on kanadalaissyntyinen ranskalainen uransa päättänyt jääkiekkoilija ja jääkiekkovalmentaja. Hendrson pelasi koko uransa Ranskassa edustaen Amiensia tai sen kakkosjoukkuetta. Pelaajana hän oli mukana Ranskan maajoukkueessa C-sarjan MM-kisoissa 1981. Pelaajauransa ohessa Henderson toimi Amiensin pelaaja-valmentajana vuodesta 1975 aina vuoteen 1994 asti. Päätettyään pelaajauransa kevääseen 1996 Henderson toimi kolmen kauden ajan Amiensin päävalmentajana. Kaudesta 1999-2000 alkaen Henderson toimi Ranskan jääkiekkoliiton palveluksessa maan alle 20-vuotiaiden maajoukkeen päävalmentajana. Keväällä 2004 hän debytoi Ranskan miesten maajoukkueessa ensin apuvalmentajana ja seuraavan kauden alusta päävalmentajana kevääseen 2018 asti. Myös hänen poikansa Brian Henderson pelasi jääkiekkoa kevääseen 2020 asti kuuluen Ranskan maajoukkueen luottopelaajiin. ==Lähteet== Luokka:Kanadalaiset jääkiekkoilijat Luokka:Ranskalaiset jääkiekkoilijat Luokka:Ranskalaiset jääkiekkovalmentajat Luokka:Vuonna 1952 syntyneet Luokka:Elävät henkilöt
Andreja Leški

Andreja Leški (s. 8. tammikuuta 1997) on slovenialainen judoka. Hän on olympiavoittaja, MM-mitalisti ja Euroopan-mestari. Hän on otellut alle 63 kilogramman painoluokassa vuodesta 2016 lähtien. Leški saavutti vuonna 2013 hopeaa alle 18-vuotiaiden EM-kilpailuissa ja pronssia Euroopan nuorten olympiafestivaaleilla 48 kg:n painoluokassa. Seuraavana vuonna hän voitti 52-kiloisissa alle 18-vuotiaiden Euroopan-mestaruuden ja sai junioreiden EM- kilpailuissa pronssia. Vuonna 2015 hän saavutti joukkuekilpailussa hopeaa junioreiden EM-kilpailuissa ja 57 kg:n sarjassa pronssia junioreiden MM- kilpailuissa. Hän sai junioreiden EM-kilpailuissa hopeaa 57-kiloisissa 2016. Leški sijoittui 63 kg:n sarjassa viidenneksi Prahan EM-kilpailuissa 2020. Hän saavutti EM-pronssia Lissabonissa 2021. Hän saavutti MM-kilpailuissa Budapestissa 2021 ja Dohassa 2023 hopeaa hävittyään kummallakin kerralla loppuottelussa Clarisse Agbegnenoulle. Hän voitti Euroopan-mestaruuden Montpellier'ssä 2023 kukistettuaan finaalissa Gili Sharirin. Hän saavutti EM- pronssia Zagrebissa 2024 ja sijoittui samana vuonna viidenneksi Abu Dhabin MM- kilpailuissa. Leški voitti olympiakultaa 63 kilogramman sarjassa Pariisissa 2024. Hän voitti välieräottelussa Clarisse Agbegnenoun ja loppuottelussa meksikolaisen Prisca Awiti Alcarazin. Leški on saavuttanut IJF World Tourin kilpailuissa neljä turnausvoittoa, viisi kakkossijaa ja 12 kolmossijaa. Continental Open -kilpailuissa hän on sijoittunut kerran toiseksi ja kaksi kertaa kolmanneksi. Hän voitti sotilaiden maailmanmestaruuden 2021. Hän on voittanut aikuisten sarjassa kolme Slovenian-mestaruutta. == Lähteet == Luokka:Slovenialaiset judokat Luokka:Slovenialaiset olympiavoittajat Luokka:Vuonna 1997 syntyneet Luokka:Elävät henkilöt